शेख हसीना

शेख हसीना (बांग्ला: শেখ হাসিনা; लग्नानंतरचे नाव: शेख हसीना वाजेद;  २८ सप्टेंबर, इ.स. १९४९; ) ह्या दक्षिण आशियामधील बांगलादेशच्या १०व्या पंतप्रधान असून जानेवारी इ.स. २००९ पासून पदारूढ आहेत. ह्यापूर्वी इ.स. १९९६ ते इ.स. २००१ दरम्यान त्या ह्या पदावर होत्या. शेख हसीना बांगलादेशाचे स्वातंत्र्यसैनिक व पहिले पंतप्रधान शेख मुजिबुर रहमान ह्यांची मुलगी असून, इ.स. १९८१ सालापासून त्या बांगलादेश अवामी लीग ह्या राजकीय पक्षाच्या पक्षाध्यक्ष आहेत.

गेली चार दशके देशाच्या राजकारणामध्ये कार्यरत असलेल्या हसीना ह्यांच्यावर अनेकदा भ्रष्ट्राचाराचे आरोप झाले आहेत. बेगम खालेदा झिया ह्या शेख हसीनांच्या प्रतिस्पर्धी असून त्या दोन नेत्यांनी गेली २० वर्षे बांगलादेशाच्या राजकारणावर आपली पकड ठेवली आहे.

जून-ऑगस्ट २०२४मध्ये झालेल्या आंदोलनानंतर शेख हसीना यांनी बांगलादेशमधून पळ काढून भारतात आसरा घेतला.

 बाह्य दुवे 
 अवामी लीगच्या संकेतस्थळावरील माहिती 

वर्ग:बांगलादेशचे पंतप्रधान